Hierdie is ‘n wonderlike manier om jou kinders te kry om deel te neem, maar ook deur die regte ‘items’ uit jou boks te kies, die tema van die aand aan hulle bekend te stel. Vir hierdie speletjie haal ons gewoonlik vir elke groep so vyf goed uit die boks en hulle moet dit gebruik om ‘n storie mee te vertel. Jy kan ‘n tema vir die storie gee, of hulle kan so ‘weird’ raak soos hulle kreatiwiteit hulle toelaat.
‘n “Dice” word vir hierdie speletjie gebruik, en die nommer wat gegooi word, bepaal watter hulpmiddels jy kry om jou storie te vertel. Elke deelnemer kry drie beurte dan is die speletjie klaar, jy kan dit egter meer maak afhangende van wat jy met die speletjie wil bereik. Ons sluit ‘n ‘blank template’ in waarop jy self kan invul wat jy wil gebruik, asook een voorbeeld om jou te help:
Die storie word uitgeprint en in stukkies gesny volgens die verskillende dele van die storie. Elke groeplid kry soveel dele as wat daar groeplede is. Die doel is om die storie in die regte volgorde te probeer sit, of ten minste sodat die storie sin maak. Soos altyd maak jy jou eie reëls vir die speletjie om by jou les te pas.